ચૂટંણી નજીક આવતા જ પાટીદાર અનામત આંદોલન સમિતિ(પાસ)નો વિખવાદ અને જૂથવાદ સપાટી પર આવ્યો છે. એક તરફ જ્યાં હાર્દિક પટેલ અને પાસ કોર કમિટિના સભ્યો કોંગ્રેસ સાથે અનામતના મુદ્દે બેઠકોનો દોર ચલાવી રહ્યાં છે, ત્યાં બીજી બાજુ કેટલાક પાસ કન્વીનરોએ ભાજપની વાટ પકડી છે. વરુણ પટેલ અને રેશ્મા પટેલ બાદ ચિરાગ પટેલ ગુરૂવારે ભાજપમાં જોડાયા હતા. ત્યાર બાદ શનિવારે અન્ય ત્રણ પાસ કન્વીનરો કેતન પટેલ, શ્વેતા પટેલ અને અમરીશ પટેલ પણ ભાજપમાં જોડાયા હતા. આ ત્રણેયને મનસુખ માંડવિયા દ્વારા ભાજપનો ખેસ પહેરાવવામાં આવ્યો હતો. શ્વેતા પટેલ અને અમરિશ પટેલે શનિવારે અમદાવાદના ભાજપના મીડિયા સેન્ટર ખાતે કેસરિયો ખેસ ધારણ કર્યો હતો.